recursal/SuperWikiNEXT-32B huggingface dataset:
**گُماڈی وِٹل راؤ** عوام الناس میں **غدر** کے نام سے مشہور ہے۔ اس کی پیدائش 1949ء میں ہوئی تھی۔ وہ ایک شاعر، تیلگو گویا اور مقامی نکسلیت پسندانہ رجحان والی فعالیت پسند شخصیت ہے جس کا تعلق تلنگانہ، بھارت سے ہے۔ اس نے ماقبل آزادی غدر پارٹی کو حراج تحسین پیش کرتے ہوئے غدر عرفیت اختیار کی۔ غدر پارٹی نے تحریک آزادی ہند کے دوران برطانوی ہند کی پنجاب کے علاقے میں شدید مخالفت کی تھی۔

الگ تلنگانہ ریاست کے لیے احتجاج
-------------------------------

جسے جیسے انیسویں صدی کے اواخر اور اکیسویں صدی کے شروع میں الگ تلنگانہ ریاست کے لیے جد و جہد پھر سے شروع ہوئی، غدر نے کھل کر الگ تلنگانہ ریاست کے لیے اپنی تائید کا اظہار کیا۔ اس نے اس کے پس پردہ یہ ارادہ ظاہر کیا کہ اس کی حمایت کرنے والے نچلے طبقوں بالخصوص دلتوں اور پسماندہ ذاتوں کو بااختیار بنانے کی کوشش کریں گے۔ اس کے لیے اس نے کہا کہ وہ شدت سے ان لوگوں کے ساتھ ہے جو سماجی انصاف کے حامل تلنگانہ کے لیے کھڑے ہیں جہاں درج فہرست طبقات و درج فہرست قبائل کے پاس ایسی سیاسی نمائندگی ہے جو ریاست کے عام لوگوں اور بی سی شہریوں کے مساوی ہے۔ اس نے *نوا تلنگانہ پرجا پارٹی* کے ساتھ اظہار یگانگت کی اگر چیکہ اسی کے دیویندر گوڑ کی غیر منقسم آندھرا پردیش کی وزارت داخلہ سنبھالنے کے دور میں اس پر پولیس نے گولی چلائی تھی۔

غدر کو حیدرآباد، دکن کے کئی اردو اخبارات اپنے دفاتر میں بلا چکے ہیں، جن میں روزنامہ سیاست بھی شامل ہے۔ وہ کئی مسائل پر کھل کر بات کر چکا ہے۔ اس نے غیر منقسم آندھرا پردیش میں مسلمانوں کے تحفظات کی حمایت کی تھی۔ وہ خاص طور نکسلیت پسندوں کے ساتھ ہوئے تمام پولیس انکاؤنٹروں کو فرضی قرار دیا ہے۔ وہ نکسل تحریک کو سرکاری دبدبے اور عوام پر ظلم و ستم کے خلاف ایک ضروری رد عمل قرار دیتے آیا ہے۔

غدر کا نغمہ "اما تلنگانہ اکالی کیکالا گانما" کو تلنگانہ کے ریاستی نغمے کے طور منتخب کیا تھا۔[*حوالہ درکار*]

اعزازات
-------

**نندی ایوارڈ**:

* 2011ء - *جے بولو تلنگانہ* کے لیے بہتر پس پردہ مرد گلوکار کے لیے نندی ایوارڈ

وفات
----

غدر طویل علالت کے باعث 6 اگست 2023ء کو حیدرآباد کے اپولو اسپتال میں انتقال کر گئے۔

مزید دیکھیے
-----------

* تلنگانہ پرجا فرنٹ

حوالہ جات
---------

1. ↑  "Fight forces opposing separate Telangana, says Gadar"۔ The Hindu۔ 18 جنوری 2008۔ 27 مارچ 2008 میں اصل سے آرکائیو شدہ  تحقق من التاريخ في: `|date=` (معاونت)
2. ↑  "Telangana minus Hyderabad unimaginable: Gadar"۔ The Hindu۔ 20 January 2008۔ 23 جنوری 2008 میں اصل سے آرکائیو شدہ
3. ↑  "Smaller States viable, say leaders"۔ The Hindu۔ 5 فروری 2008۔ 09 فروری 2008 میں اصل سے آرکائیو شدہ  تحقق من التاريخ في: `|date=` (معاونت)
4. ↑  "Famed Folk Singer Gaddar Passes Away at Apollo Hospital"۔ www.telegraphindia.com

بیرونی روابط
------------

* Gaddar asked to people part in Mission Kakatiyaآرکائیو شدہ (Date missing) بذریعہ telanganastateinfo.com (Error: unknown archive URL)
*
**ضیاء الدین احمد ببلو** (31 دسمبر 1954ء-2 اکتوبر 2021ء) ایک بنگلہ دیشی سیاست دان اور جٹیا پارٹی کے سیکرٹری جنرل تھے۔ وہ دسویں جاتیہ سنسد کے حلقہ چٹاگانگ-9 سے رکن تھے.  انھوں نے 1980ء کی دہائی میں ارشاد کے دور حکومت کی کابینہ میں وزیر توانائی کی حیثیت سے خدمات انجام دیں۔ انھیں نومبر 2013ء میں وزیر اعظم شیخ حسینہ کا مشیر مقرر کیا گیا تھا۔

ابتدائی زندگی
-------------

ببلو 31 دسمبر 1954ء کو چٹاگانگ میں ڈاکٹر ابوالقاسم چودھری اور نور محل بیگم کے ہاں پیدا ہوئے۔ انھوں نے نوٹری ڈیم کالج٬ ڈھاکہ سے ہائر سیکنڈری سکول کا سرٹیفکیٹ مکمل کیا۔ انھوں نے ڈھاکہ یونیورسٹی سے بی اے قاتون اور اسی ادارے سے انگریزی ادب اور اسی ادارے سے ای ماے کیا تھا۔

ذاتی زندگی
----------

ببلو کی پہلی بیوی فریدہ سرکار 2005ء میں سرطان کے باعث انتقال کر گئیں۔ ان کا ایک بیٹا عاشق احمد تھا۔ اپریل 2017ء میں، ببلو نے ڈاکٹر میہ زیبونیسا رحمان سے شادی کی، جو اس وقت نارتھ ساؤتھ یونیورسٹی میں بی بی اے پروگرام کی ڈائریکٹر ہیں۔ وہ مرینہ رحمان کی بیٹی ہیں، جو سابقہ قومی اسمبلی کی رکن اور حسین محمد ارشاد کی چھوٹی بہن ہیں۔

حوالہ جات
---------

1. ↑   — اخذ شدہ بتاریخ: 16 دسمبر 2018
2. ↑   — اخذ شدہ بتاریخ: 16 دسمبر 2018
3. ↑  "List of 10th Parliament Members English"۔ Bangladesh Parliament۔ 30 جنوری 2020 میں اصل سے آرکائیو شدہ۔ اخذ شدہ بتاریخ 30 جنوری 2020  الوسيط `|url-status=` تم تجاهله (معاونت)
4. ↑  "Ziauddin Ahmed (Bablu) -জিয়া উদ্দীন আহমেদ (বাবলু) Biography"۔ Amarmp (بزبان انگریزی)۔ اخذ شدہ بتاریخ 01 مئی 2021
5. ↑
**محمود جعفری** ایرانی ٹی وی اور فلم کی دنیا کے ایک نامور اداکار اور مصنف ہیں ان کی عام شہرت 1999میں بننے والی فلم ایک لڑکی لباس کتان میں،1986 میں خارج از محدود اور 1994 میں بننے والی فلم شریک حیات کی وجہ سے ہے۔ محمودجعفری نے مختار نامہ ٹی وی سیریل میں عبد اللہ بن زیاد کے غلام، مصاحب خاص اور خوشامدی شخص کا کردار اداکیاہے۔

مختار نامہ میں کردار
--------------------

معقل نامی اس خوشامدی غلام نے خاص طور پر عبد اللہ بن زیاد کے لیے مسلم بن عقیل کو ڈھونڈنے اور گرفتار کروانے میں مدد کی۔ معقل نامی اس شخص نے خود کو ایک مومن شیعہ کے بھیس میں ڈھالا اور کوفہ کے شیعان کے درمیان پہنچا اور اپنی ظاہری عبادت و زہد کی وجہ سے ان کے درمیان خاص توجہ حاصل کرلی اور بالاآخر 3000ہزار سونے کے سکوں کو لے کر مسلم بن عقیل کے پاس پہنچ گیاتاکہ وہ ان سکوں کو چندے کے طور پر اموی حکومت کے خلاف تحریک کے لیے استعمال کریں۔ جب اس نے معلوم کر لیا کہ مسلم بن عقیل کس گھر میں پناہ گزین ہے تو یہ معقل واپس عبد اللہ بن زیاد کے پاس پہنچ گیا اور اس کوتمام واقعات اور مسلم بن عقیل کی پناہگاہ سے آگاہ کر دیا۔ اس طرح مسلم بن عقیل کو گرفتار کرنے کے لیے عبد اللہ بن زیاد کی سپاہ نےہانی کے گھر پر چھاپہ مارا مگر مسلم بن عقیل کو نہ پاسکے اور ہانی کو گرفتار کرکے لیجانے کے بعد نام نہاد اعدالتی کارروائی کے بعد ہانی کو قتل کر دیاگیا۔

صلاحیتیں
--------

محمود جعفری ایک ذہین اداکار اور مصنف ہے۔ محمودجعفری جب مختار نامہ سلسلے وار تاریخی کھیل کی عکسبندی میں مصروف تھا تو ایک منظر کے دوران یہ عبداللہ بن زیاد کے ہمراہ خاموشی سے چلتے ہوئے عبد اللہ بن زیاد اور دیگر شخص کی اہم گفتگو سن رہاہوتاہے مگر اس کے لیے بولنے کے لیے کوئی مکالمہ نہیں ہوتا۔ جب منظر کو عکسبند کرنے کا وقت آیاتو محمودجعفری نے داؤدمیرباقری سے کہاکہ اگر اس منظر میں مجھے کچھ مکالمے اداکرنے دئے جائیں تو ان سے ناصرف اس منظر کی گفتگو میں جان پڑجائے گی بلکہ اس گفتگو کا محل وقوع بھی ناظرین کی سمجھ میں آجائے گا۔ داؤدمیرباقری صاحب جو خود ایک استاد ہدائتکار ہیں نے محمود جعفری کی بات سے اتفاق کیا بلکہ محمودجعفری کی ذہانت کی داد بھی دی

حوالہ جات
---------

سلسلے وار کھیل مختار نامہ میں محمودجعفری بطور معقلآرکائیو شدہ (Date missing) بذریعہ mokhtarnameh.urdutube.net (Error: unknown archive URL)
لودھی پشتونوں کی شاخ پڑانگی کی یہ ایک ذیلی شاخ ہے جو افغانستان اور پاکستان کے پشتون علاقوں میں بالکل عنقا ہے۔ یوں سمجھیں کہ اس شاخ پر آج تک کسی نے کوئی کام نہیں کیا.
الحمد للہ ہمیں اس بات کا اعزاز جاتا ہے کہ ہم اس پشتون قبیلے کی تاریخ کو پہلی بار مرتب کرکے دیگر پشتونوں تک پہنچا رہے ہیں..
پرانی تاریخ کے مطابق لودھی کے تین بیٹے تھے ایک نیازی، دوسرا سیانڑی تیسرا دوتانی.
سیانڑی کے آگے دو بیٹے ہوئے ایک پڑنگی دوسرا اسمعیل
. پڑنگی سے پھر آگے یوسف خیل، شاہو خیل،سُرک، بلچ اور خیسور قبائل وجود میں آئے.
شاہو خیل قبیلہ سے بہلول لودھی کا خاندان ہوا جبکہ یوسف خیلوں سے دولت خان لودھی گورنر پنجاب کا جس نے ابراہیم لودھی کے خلاف مغل بادشاہ بابر کو حملے کی دعوت دی.
یوسف خیل اور شاہو خیل ہندوستان چھوڑ گئے جب بہلول لودھی بادشاہ بنا جبکہ بلچ و خیسور بدستور آج بھی یہاں پر موجود ہیں۔
کہتے ہیں کہ پڑنگی لودھی اؤائل زمانہ میں درہ گومل کے لب پر آباد تھے۔ غزنی تک آتے جاتے تھے۔ مگر جب نیازی نوہانیوں نے ادھر کا رخ کیا تو یہ پیچھے ہٹنا شروع ہو گئے۔
سُرک جو اس زمانے میں ایک نہایت چھوٹا سا قبیلہ تھا یہ بھی اپنے دیگر پڑانگی رشتہ داروں کے ساتھ ہندوستان کی طرف عازم سفر ہوا جہاں پر انھوں نے لودھی سلطنت میں اپنی خدمات سر انجام دیں.. لیکن اس قبیلے کی کوئی شخصیت تاریخ میں اپنا مقام نہ بنا سکی. اس کے بعد شیر شاہ سوری کے زمانے میں بھی سُرک پشتونوں نے بھرپور حصہ لیا. اس زمانے میں خضر خان سُرک انتہائی نامور ہوا جس کو شیر شاہ سوری کے صوبہ بنگال کا گورنر لگایا. اس کے بعد سرک تاریخ میں کہیں بھی نظر نہیں آتے.
اس کے بعد ہمیں جناب ایوب خان کی لکھی گئی افاغنہ جالندھر و افاغنہ ہوشیار پور کتابوں میں سرک افغانوں کی معلومات ملتی ہیں جو درج بالا اضلاع میں آباد تھے۔
ہندوستان میں یقیناً دیگر علاقوں میں بھی سرک افغان آباد ہوں گے لیکن ان کے بارے میں ہمارے پاس کوئی معلومات دستیاب نہیں ہیں۔
ماضی قریب میں سُرک قبیلہ سے لئیق احمد خان آئی جی پنجاب پولیس گذرے ہیں جن کے بیٹے کے ہاں امیر عبد اللہ خان نیازی آف روکھڑی کی صاحبزادی بیاہی ہوئی تھی

حوالہ جات
---------

1. ↑  
تحریر و تحقیق؛ نیازی پٹھان قبیلہ فیس بک پیج.
Www.niazitribe.org
وزیر آباد سے سیالکوٹ کی جانب سفر کریں تو سوہدرہ سے پہلے سڑک پر نالہ عبور کرنے کے لیے ایک چھوٹا پل موجود ہے جو لاڈو دی پلی کے نام سے مشہور ہے پروفیسر ڈاکٹر احمد حسین قریشی اس کے بارے میں لکھتے ہیں کہ سیالکوٹ کی جانب سے ایک نو بیاہی دلہن کی ڈولی وزیر آباد آرہی تھی جب دلہن کو ڈولی سے اتر کر نالہ عبور کرنے کے لیے کہا گیا تو اس نے کہا کہ میرے والد کو کہیں اس نالہ پر پلی بنوا دیں میں ڈولی سے اتر کر نالہ عبور نہیں کروں گی رئیس والد نے اپنی لاڈو رانی کی خواہش پوری کرتے ہوئے اس برساتی نالہ پر پل بنوایا جو لاڈو کی پلی کے نام سے مشہور ہو گیا۔
دوسری روایت کے مطابق شاہ جہانی قافلہ نے برساتی نالہ کے قریب ڈیرے لگائے اس قافلہ میں ایک دائی لاڈو تھی جس کے ہاتھوں شاہ جہاں کی پیدائش ہوئی اس قافلہ کی سہولت کے لیے شاہ جہاں نے یہاں پل تعمیر کرنے کا حکم دیا جو اس دائی کے نام کی وجہ سے لاڈو کی پلی کے نام سے مشہور ہو گیا

تیسری روایت کے مطابق شیر شاہ سوری کی بیگم کا نام لاڈو تھا جب شیر شاہ نے خوشاب تک ہمایوں کا پیچھا کیا تو راستہ میں اسے خبر ملی کہ کچھ خواتین برساتی نالہ میں طغیانی کی وجہ سے سوہدرہ کے قریب پھنسی ہوئی ہیں تو اس نے اس مقام پر پل بنانے کا حکم جاری کیا اس پل کو شیر شاہ سوری کی بیگم لاڈو کے نام سے یاد کیا جانے لگا۔۔۔
شاعرِ عوام و شاعر انقلاب کے نام سے مشہور شخصیت **حبیب جالب** کے نام سے منسوب یہ ایوارڈ حبیب جالب امن ایوارڈ کمیٹی پاکستان 2007 سے ہر سال کسی ایک شخصیت کو ان کی اعلیٰ خدمات کے اعتراف میں ایوارڈ دیتی ہے۔ اس ایوارڈ کے ساتھ کوئی پیسہ نہیں دیا جاتا، البتہ حبیب جالب کے ٹھکرائے ہوئے کروڑوں روپوں اور مراعات کی طاقت اس ایوارڈ میں ضرور شامل ہوتی ہے۔

مرحوم کے بھائی سعید پرویز حبیب جالب ٹرسٹ کے معتمدِ عمومی ہیں ۔

ایوارڈ یافتہ شخصیات
-------------------

اب تک یہ ایوارڈ جن شخصیات کو دیے گئے ہیں، ترتیب وار وہ یہ ہیں۔

* گیان چندانی (1948 میں گرفتار ہونے والے پہلے سیاسی قیدی، ممبر کمیونسٹ پارٹی)
* اعتزاز احسن،
* عبدالستار ایدھی،
* ڈاکٹر ادیب الحسن رضوی (گردوں کے امراض کے ماہر اور غریبوں کا مفت علاج کرنے والے بین الاقوامی شہرت و ایوارڈ یافتہ)
* محترمہ ڈاکٹر رتھ فاؤ (پاکستان میں کوڑھ کے مریضوں کا علاج کرنے والی جرمن خاتون جو اپنی آخری سانس تک خدمات انجام دے رہی تھی اور جن کی دن رات محنت کے سبب یہ موذی مرض پاکستان سے تقریباً ختم ہو چکا ہے) اور
* سال 2012کا حبیب جالب امن ایوارڈ جناب فخر الدین جی ابراہیم صاحب کو دیا گیا۔

اہمیت
-----

اس ایوارڈ کی اہمیت کا اندازہ اس بات سے لگایا جا سکتا ہے کہ 2013تک تمام ایوارڈ یافتگان جو بقید حیات تھے انھوں نے یہ ایوارڈ خود وصول کیا۔
اس کے علاوہ یہ ایوارڈ جن شخصیات نے اپنے ہاتھ سے دیا وہ ہیں، عبد الحمید چھاپرا، جسٹس (ر) رانا بھگوان داس، جناب فخر الدین جی ابراہیم، جسٹس (ر) وجہیہ الدین احمد، کامریڈ جام ساقی۔

مزید پڑھیے
----------

حبیب جالب

بیرونی روابط
------------

دیوان عام از کالم نگار سعید پرویز "جالب جالب کہتے ہيں" آرکائیو شدہ (Date missing) بذریعہ urdu-columns.com (Error: unknown archive URL)
کالم نگار سعید پرویز "86 سالہ نوجوان، فخر الدین جی ابراہیم" آرکائیو شدہ (Date missing) بذریعہ urdu-columns.com (Error: unknown archive URL)
**وِرِیْکشایُوروید** ایک سنسکرت کتاب ہے جس درختوں کے صحت مند ترقی اور ماحولیات کے تحفظ سے متعلق فکری نکات ہیں۔ یہ سُرپال کی تخلیق مانی جاتی ہے جن کے بارے میں بہت کم معلومات ہیں۔

سن 1996ء میں ڈاکٹر *وائے ایل نے نے* (ایشین ایگرو ہسٹری فاؤنڈیشن، بھارت) نے برطانیہ کے بولڈين لائبریری (آکسفورڈ) سے اس کا قلمی نسخہ حاصل کیا۔ ڈاکٹر *نلینی سادھلے* نے اس کا ترجمہ انگریزی میں کیا۔

وریکشایوروید کا نسخہ دیوناگری کے قدیم طرز والی رسم الخط میں لکھا گیا ہے۔ 60 صفحات میں 325 باہمی مربوط شلوک ہیں جن میں دوسری چیزوں کے علاوہ 170 پودوں کی خصوصیات دی گئیں ہیں۔ اس میں بیج خریدنے، ان کا تحفظ، ان کا رسم (ٹریٹ مینٹ ) کرنے، لگانے کے لیے گڑھا کھودنے، زمین کا انتخاب، پانی دینے کے طریقے، کھاد اور غذائیت، پودوں کی بیماری، اندرونی اور باہری بیماریوں سے پودوں کی حفاظت، طبی، باغ کی ترتیب (لے آؤٹ) وغیرہ کا تذکرہ ہے۔ اس طرح یہ درختوں کی زندگی سے متعلق تمام مسائل پر علم کا خزانہ ہے۔

خارجی روابط
-----------

* Surapala's Vrikshayurveda: an Introduction - By D.P. Agrawal
* वृक्षायुर्वेद से मिला ज्ञान[*مردہ ربط*] (सुरेश सोनी; पांचजन्य)
* VRIKSHAYURVEDA (Arboreal Medicine in Ancient India) - C.K. RAMACHANRAN
* वृक्षायुर्वेद यानि सस्ती व सुरक्षित खेती की परम्पराآرکائیو شدہ (Date missing) بذریعہ hindi.indiawaterportal.org (Error: unknown archive URL) (इण्डिया वाटर पोर्टल)
**سعیدہ سسی** (1921ء - 25 جولائی 2007ء) ایک تیونس کی خاتونسیاست دان تھیں۔ وہ 1957ء سے 1987ء کے دور میں اپنے چچا صدر حبیب بورگیبا کی اہم ساتھی تھیں۔

ابتدائی زندگی
-------------

سعیدہ سسی 1921 میں موناستیر میں پیدا ہوئیں۔ وہ 6سال کی عمر میں یتیم ہو گئی تھیں اور ان کی پرورش اس کے چچا حبیب بورگیبا نے کی۔  اپنی پڑھائی میں سرمایہ کاری کرنے سے قاصر، اس نے صرف مطالعہ کا سرٹیفکیٹ حاصل کیا۔  تیونس کی آزادی اور جمہوریہ کی صدارت میں اپنے چچا کے الحاق کے بعد وہ کارتھیج محل میں داخل ہوئیں کیونکہ بورگوئیبا نے اسے اپنے شوہر کے ساتھ وہاں رہنے کو کہا تھا۔  اس نے جلدی سے اہم کام سنبھال لیا اور صدر کی صحت کی نگرانی کے لیے ذمہ دار تھی۔

کیرئیر
------

سسی تیونس کی آزادی اور خواتین کی آزادی کی جدوجہد میں پیش پیش تھیں۔  کارتھیج میں اپنی آمد کے ساتھ، وہ صدارتی محل کا ایک ستون بن گئی اور اپنے چچا صدر بورگوئیبا کو متاثر کرنے میں کامیاب ہو گئی۔ اس کا کردار اس کی حفاظت کو یقینی بنانا تھا۔ 30 سال سے زیادہ عرصے تک وہ اس کے بستر کے پاس ہی سوتی رہی۔  اسے سیاسی سازشوں کا ذریعہ سمجھا جاتا تھا۔ وہ تیونس کے لوگوں کو مطلع کر کے اپنے چچا کی شبیہ کو برقرار رکھنے کی ذمہ دار تھی کہ صدر اس سے زیادہ مزاحم تھے جتنا میڈیا تسلیم کرے گا۔ 

  

### حبیب بورگیبہ کے ساتھ تعلقات

اس کے صدر کے ساتھ مضبوط تعلقات تھے اور انہوں نے صدارتی محل میں مبہم کردار ادا کیا۔ اس نے خود کو صدر کے لیے خواتین کو بھرتی کرکے ان کی جنسی زندگی میں مداخلت کرنے کی اجازت دی۔  بورگوئیبا نے سیاسی شخصیات سے ملاقاتوں کے بعد اس کے لیے وقت وقف کیا اور اپنے دن ان کی صحبت میں گزارے۔ 1987ء میں وزیر اعظم زین العابدین بن علی کی طرف سے بڑھاپے کی وجہ سے برطرف کیے جانے کے بعد بورگوئیبا نے اقتدار چھوڑ دیا اور انہیں مورناگ کی سرکاری رہائش گاہ میں منتقل کر دیا گیا۔  سسی اس کی وفادار رہی اور اس سے ملنے جاتی رہی یہاں تک کہ وہ پیرس چلی گئی۔ 

### وسیلا بورگوئیبا کے ساتھ رشتہ

خاتون اول اور صدر کی دوسری بیوی ویسیلا بورگوئیبا کے ساتھ سسی کے تعلقات کشیدہ تھے کیونکہ سسی کو اپنے چچا کے پلنگ پر سونے کا حق حاصل تھا اور وہ اپنے معاملات میں کہتی تھی جبکہ وسیلا کو ایک طرف کر دیا گیا تھا۔ یہ دشمنی 1986ء میں حبیب اور وسیلہ کی طلاق کے ساتھ ختم ہوئی۔  

### انتقال

بورگوئیبا کے 1987ء میں اقتدار چھوڑنے کے ایک سال بعد سسی پیرس میں آباد ہو گئیں۔  1995ء میں اس نے دریافت کیا کہ اسے الزائمر کی بیماری ہے۔  اس کے بعد وہ اپنے آبائی ملک واپس چلی گئیں اور وہیں اپنے دن ختم کر کے 25 جولائی 2007ء کو انتقال کر گئیں ۔ جیلاز قبرستان میں اس کے جنازے میں خاص طور پر رشتہ داروں اور دوستوں نے بہت کم شرکت کی۔ 


1. 1 2 3 4 5 6 7 8 9 10 11 12  "Saïda Sassi n'est plus – Jeune Afrique"۔ JeuneAfrique.com (بزبان فرانسیسی)۔ 2007-07-30۔ اخذ شدہ بتاریخ 26 فروری 2021
2. 1 2
3. ↑  "BOURGUIBA DEVENU L'OMBRE DE LUI-MÊME, ENTOURÉ DE COMPLOTEURS. REPORTAGE"۔ Journalisme pensif (بزبان فرانسیسی)۔ 2011-01-17۔ اخذ شدہ بتاریخ 26 فروری 2021
**سید سلطان محمود اللہ شاہ حسینی** (وفات 1894 عیسوی)، جنھیں "شاہ جی" کے نام سے بھی جانا جاتا ہے، برصغیر پاک و ہند کے ایک مشہور مسلم صوفی، بزرگ اور قادری چشتیہ سلسلہ کے عالم تھے۔ وہ کرنول کا رہنے والے تھے۔ ان کے سب سے مشہور شاگرد اور روحانی جانشین مچھلی والے شاہ تھے، جو بعد ازاں ہندوستان میں ان کے روحانی جانشین بن گئے۔

سوانح
-----

سید سلطان محمود اللہ شاہ حسینی مشہور صوفی شیخ سید برہان الدین حقانی حق نما (جن کی قبر ٹی روڈ میں واقع ہے کے ایک روحانی طالب علم (مرید یا شاگرد) تھے رائے چوٹی، کڑپہ ضلع، آندھرا پردیش)۔ وہ کئی برس تک سکندرآباد اور حیدرآباد میں رہے۔ جڑواں شہروں کے بہت سے علماءنے ان سے توحید اور تصوف کی باریکیاں سیکھیں۔ انھوں نے شاہ کمال اللہ کو تصوف میں مچھلی والے شاہ کے نام سے مشہور کیا اور انھیں اپنا روحانی جانشین بنایا۔

وفات
----

آپ کی وفات 6 ذی الحجہ 1311 ہجری بمطابق 1894 عیسوی کو ہوئی۔ آپ کا *مزار* (قبر) تکیہ مُنّامیہ میں، عثمانیہ جنرل اسپتال، افضل گنج، حیدرآباد کے ساتھ واقع ہے۔

عرس
---

ان کا سالانہ عرس ان کے موجودہ جانشین غوثوی شاہ (سیکرٹری جنرل: عالمی مذاہب کانفرنس اور صدر: آل انڈیا مسلم کانفرنس)  ہر سال 29 ربیع الثانی کو منعقد کرتے ہیں۔

مزید دیکھیے
-----------

* مچھلی والے شاہ
* کریم اللہ شاہ
* غوثی شاہ
* مولانا سہوی شاہ
* الحاج مولانا غوثوی شاہ

حوالہ جات
---------

1. 1 2 3 4 5 6 7  Moulana Ghouse Mohiuddin. Sarsari Taruf Hazrath Syed Mahmoodullah Shah Hussaini(Rh)، *Publishers:idara-e-alnoor*۔
2. 1 2  Prof. Ikramullah Shah. Syed Sultan Mahmoodullah Shah. *Publisher: Idara-e-alnoor*
3. ↑  By: Prof.Dr.Khwaja Muzaffaruddin Quadri, Ph.D.(Glasgow) Taruf in  *The Munsif Daily Newspaper, Hyderabad, India.*  Dated: 13 جولائی 1998
4. ↑  Dr.Sayed Basheer Ahmad. *Anwar-E-Sufiyai Salasa Hyderabad*۔ Educational Publishing House, 2009, p. 12-20. آئی ایس بی این 978-81-8223-620-2
دریائے کلامبو پر **کلامبو آبشار** 235-میٹر (772 فٹ) زمبیا اور رکوا ریجن، تنزانیہ کی سرحد پر جھیل تانگانیکا کے جنوب مشرقی سرے پر ایک دھارے کی آبشار ۔ یہ آبشار افریقہ کے سب سے اونچے بلا تعطل آبشاروں میں سے ایک ہے (جنوبی افریقہ کی توگیلا آبشار اور ایتھوپیا کی جن باہیر آبشار اور دیگر کے بعد)۔ آبشار کے نیچے کی طرف کالمبو گھاٹی ہے، جس کی چوڑائی تقریباً 1  کلومیٹر اور گہرائی 300  میٹر ہے اور تانگانیکا جھیل کی دراڑ وادی میں کھلنے سے پہلے 5 کلومیٹر تک سفر طے کرتی ہے۔ کالمبو آبشار تنزانیہ اور زیمبیا دونوں میں سب سے اونچی آبشار ہے۔ آبشاروں اور اس کے آس پاس کے علاقے کا نقشہ بنانے کے لیے سن 1928ء میں اینڈ گورڈن گیلین کی قیادت میں ایک ٹیم بھیجی گئی تھی۔ ابتدائی طور پر یہ فرض کیا گیا تھا کہ آبشار کے گرنے کی اونچائی 300 میٹر سے زیادہ ہے۔ لیکن سن 1920ء کی دہائی میں پیمائش نے زیادہ بہتر نتیجہ دیا، یعنی 200 میٹر سے اوپر کی اونچائی۔  بعد میں، 1956ء کی پیمائش 221 میٹر نکلی۔ اس کے بعد کئی اور پیمائشیں کی گئی ہیں، ہر ایک کے نتائج قدرے مختلف نکلے۔ آبشار کی چوڑائی 3.6 سے 18 میٹر تک ہے۔ 

کالمبو آبشار کو افریقہ کے سب سے اہم آثار قدیمہ کے مقامات میں سے ایک سمجھا جاتا ہے، جس کی تاریخ 447,000 سال پر محیط ہے۔ 2023 میں، ماہرین آثار قدیمہ نے، آبشار پر 476,000 سال پرانے لکڑی کے ڈھانچے کی دریافت کے ساتھ *ہومو سیپینز* کے وجود کا اعلان کیا۔
**خواتین کے کھیل** یا **عورتوں کے کھیل** کا اطلاق پیشہ ورانہ اور غیر پیشہ ورانہ کھیلوں پر ہوتا ہے جن میں عورتیں حصہ لیتی ہیں اور کھیلتی ہیں، پچھلی صدی سے لے کر اس صدی کے دو دہوں کے عرصے میں عورتیں بہ کثرت کھیلوں میں حصہ لیتی آئی اور کئی شان دار ریکارڈ اپنے نام لکھ چکی ہیں۔ پھر بھی اگر کھیل کے میدان میں عورتوں اور مردوں کے مظاہروں کا مقابلہ کیا جائے تو دیکھا ہے کہ مغربی دنیا اور ترقی پزیر دنیا میں عورتوں کی حصے داری مردوں کے مقابلے کافی کم ہے۔ اس کی مثال بھارت اور پاکستان کے مقبول ترین کھیل کرکٹ سے لی جا سکتی ہے۔ دونوں ہی ملکوں میں قومی اور علاقائی سطح پر خواتین کی کرکٹ ٹیمیں موجود ہیں۔ تاہم اگر بھارت میں عوام الناس میں کسی یادگار کرکٹ کھلاڑی کا نام لینے کہا جاتا ہے تو نام سنیل گاوسکر، کپل دیو اور سچن ٹینڈولکر کا لیا جاتا ہے۔ اسی طرح سے پاکستان میں لوگ جاوید میانداد اور عمران خان کے ناموں کے یاد کرتے ہیں۔ لوگ عام طور سے کسی خاتون کرکٹ کھلاڑی کا عام طور سے نہ تو بھارت میں نام لیتے ہیں اور نہ ہی پاکستان میں۔ یہی وجہ سے ہے بھارت کی کرکٹ ٹیم کا عمومًا اطلاق بھارتی مردوں کی کرکٹ ٹیم پر ہوتا ہے۔ اسی طرح سے پاکستان کی کرکٹ ٹیم کا عمومً اطلاق پاکستان کے مردوں کی کرکٹ ٹیم پر ہوتا ہے۔ دونوں طرف جہاں کھیل کے ذریعے مرد کھلاڑی کافی کمائی کرتے ہیں، وہاں عورتوں کی کمائی کافی محدود ہوا کرتی ہے۔ تاہم اس میں کچھ کھیل کی شخصیات مستثنٰی ہیں۔ ٹینس کی ایک بھارتی کھلاڑی ثانیہ مرزا اور بھارتی پیشہ ورانہ بیڈمنٹن کھلاڑی پی وی سندھو اپنے کھیلوں مردوں کے مقابلے کھیل سے کافی کمائی کرتی ہیں۔ یہ خاتون کھلاڑی اشتہارات اور براڈ ایمبیسڈرشپ سے بھی کافی پیسہ کماتی ہیں، جو دیگر کھیلوں میں کامیاب مردوں کے مشابہ ہوتا ہے۔ تاہم بیشتر خاتون کھلاڑیوں کو اشتہارات اور براڈ ایمبیسڈرشپ سے کچھ خاص فائدہ حاصل نہیں ہوتا ہے۔

خواتین کے کھیلوں کے خوش کن پہلو
-------------------------------

* مئی 2017ء میں انٹرنیشنل کرکٹ کونسل نے خواتین کے کرکٹ ورلڈ کپ کے لیے دگنی فنڈنگ کا اعلان کیا تھا۔
* آسٹریلیا کی خواتین کرکٹ کھلاڑیوں کی تنخواہوں میں اس کے ساتھ ہی بھاری اضافے کا اعلان کیا گیا۔

خواتین کے کھیلوں کے مایوس پہلو
------------------------------

* مئی 2018ء میں پاکستان کے معمر قذافی اسٹیڈیم میں خواتین کی کرکٹ ٹیم بغیر کسی سہولت کے پہنچی تھی۔
* اولمپکس میں وزن اٹھانے کے زمرے میں کانسی کا تمغا اٹھانے والی بھارتی خاتون کھلاڑی کرنم ملیشوری یہ کہ چکی ہے کہ بھارت میں خاتون کھلاڑیوں کو نہ صرف اپنے تربیت کاروں سے بلکہ اسپورٹس فیڈریشن کے عہدیداروں سے بھی جنسی ہراسانی کا شکار ہونا پڑتا ہے۔

حوالہ جات
---------

1. ↑  آئی سی سی کا خواتین کرکٹ کے لیے دگنی فنڈنگ کا اعلان - BBC News اردو
2. ↑  خواتین کی کرکٹ ٹیم بغیر کسی سہولت کے قذافی اسٹیڈیم پہنچ[*مردہ ربط*]
3. ↑  7 Times Indian Sportswomen Reported Sexual Harassment, But Nothing Changed
شاہ سلطان قمر **الدین رومی** (بنگالی: শাহ সুলতান কমর উদ্দিন রুমী)‏ , عربی: شاه سلطان قمر الدين رومي )، گیارہویں صدی کی ایک صوفی مسلم شخصیت تھی جو علمی روایت میں، خیال کیا جاتا ہے کہ وہ پہلا صوفی تھا جس نے بنگال کا دورہ کیا اور آباد کیا۔ اس کا نام نیٹروکونا میں اسلام کے پھیلاؤ سے جڑا ہوا ہے، جو مشرق وسطیٰ ، وسطی ایشیا اور جنوبی ایشیا کے درمیان سفر کی طویل تاریخ کا حصہ ہے۔

سیرت
----

 مدن پور میں شاہ سلطان جامع مسجد، ان کے مزار سے متصل۔
ابتدائی دستاویزات سے پتہ چلتا ہے کہ رومی 1053 عیسوی (445 ہجری) میں اپنے استاد سید شاہ سرخ الانتیا اور دس شاگردوں کے ساتھ بنگال پہنچے تھے۔ یہ مسلمان جرنیل بختیار خلجی کی آمد سے ایک صدی قبل اور 1303 عیسوی میں شاہ جلال کی سلہٹ کی فتح سے 250 سال پہلے کی بات ہے۔ چنانچہ رومی فتوحات سے پہلے ہی بنگال پہنچ گئے۔ 

رومی اور اس کے ساتھی جدید دور کے نیٹروکونا میں آباد ہوئے، ایک ایسا علاقہ جہاں کوئی مسلمان آبادی نہیں ہے اور اس پر گنیش نامی کوچ بادشاہ کی حکومت تھی۔ اسلام کا پیغام مقامی باشندوں تک پہنچا، جن میں سے بہت سے لوگوں نے اسلام قبول کیا۔ جب تبدیلی کی خبر بادشاہ تک پہنچی تو رومی کو شاہی دربار میں بلایا گیا۔ کہا جاتا ہے کہ رومی نے دعویٰ کیا کہ خدا نے اسے روحانی طاقت عطا کی اور اس لیے اسے ایک آزمائش کا سامنا کرنا پڑا۔ اسے زہر پیش کیا گیا اور جیسا کہ مانا جاتا ہے کہ زہر پینے کے بعد بھی وہ سلامت اور تندرست تھا۔ جائے وقوعہ پر موجود تمام لوگوں نے اسلام قبول کر لیا اور بادشاہ نے اسے مدن پور گاؤں کے ساتھ ساتھ کچھ پڑوسی گاؤں بھی عطا کیے اور اسے کرایہ سے پاک علاقہ بنا دیا۔

موت اور میراث
-------------

خیال کیا جاتا ہے کہ شاہ سلطان رومی کی وفات 1075 عیسوی (475 ہجری) میں ہوئی۔ مدن پور گاؤں میں ایک مزار بنایا گیا جس کی زیارت کا سلسلہ جاری ہے۔ مزار کے احاطے سے متصل ایک مسجد بنائی گئی۔ 

بنگال کے نوآبادیاتی دور میں، برطانوی ایسٹ انڈیا کمپنی نے 1829 میں مزار کی جائداد پر قبضہ کرنے کی کوشش کی۔ اس کا مقابلہ مزار کے محافظوں نے کیا جنھوں نے 1082 عیسوی کی ایک پرانی فارسی دستاویز فراہم کی۔ جواب میں، حکومت نے منصوبہ ترک کر دیا اور دستاویز ہولڈر سید جلال الدین کو جائداد دے دی۔۔ 

رومی کے نام سے منسوب کئی چیزیں ہیں:

* شاہ سلطان جامع مسجد مدن پور
* شاہ سلطان ڈگری کالج
* شاہ سلطان ہائی اسکول مدن پور
* شاہ سلطان ڈیجیٹل انسٹی ٹیوٹ
* شاہ سلطان ڈائیگناسٹک سنٹر

مزید دیکھیے
-----------

* شیخ جلال الدین تبریزی

حوالہ جات
---------

1. ↑  Sarwar Alam (15 February 2018)۔ Perceptions of Self, Power, & Gender Among Muslim Women: Narratives from a Rural Community in Bangladesh۔ Springer۔ صفحہ: 9
2. ↑  Abdul Matin (2018)۔ Socio-religious reform and Sufism in 20th century Bengal: A study of the role of Pir Abu Bakr of Furfura Sharif, India (SACS Special Issue)۔ صفحہ: 26
3. 1 2  N. Hanif (2000)۔ Biographical encyclopaedia of Sufis: South Asia۔ Sarup & Sons۔ صفحہ: 325
4. ↑  "A Short Walk to the History of Islam in Bengal (Part II) Mohammad Al Amin"۔ Perspective (بزبان انگریزی)۔ 2019-02-15۔ 28 نومبر 2019 میں اصل سے آرکائیو شدہ۔ اخذ شدہ بتاریخ 28 نومبر 2019  الوسيط `|url-status=` تم تجاهله (معاونت)
5. ↑  سراج الاسلام، شاہجہاں میاں، محفوظہ خانم، شبیر احمد، مدیران (2012ء)۔ "Sufism"۔ بنگلہ پیڈیا (آن لائن ایڈیشن)۔ ڈھاکہ، بنگلہ دیش: بنگلہ پیڈیا ٹرسٹ، ایشیاٹک سوسائٹی بنگلہ دیش۔ ISBN 984-32-0576-6۔ OCLC 52727562۔ اخذ شدہ بتاریخ 15 فروری 2024  تحقق من التاريخ في: `|access-date=, |date=` (معاونت)
**فیورنزعولا دآردا** (اطالوی: Fiorenzuola d'Arda) اٹلی کے علاقہ ایمیلیا رومانیا کے صوبہ پیاچنزہ میں واقع اٹلی کے قدیم شہروں میں سے ایک ہے اور خیال ہے کہ یہ علاقہ انتہائی قدیم زمانے میں انسان کی ابتدائی بستیوں کے طور پر آباد تھا۔ شہر کا نام فلورینشیا (Florentia) سے ماخوذ ہے جس کا مطلب ہے خوشحالی۔ آج کے شہر کو اٹلی کے ایک کمونے کا درجہ دیا گيا ہے جس کا رقبہ 59 مربع کلومیٹر اور آبادی 13,349 ہے۔ 

شہر کے قابل دید مقامات میں تیرہویں چودویں صدی کا تعمیر کردہ کولیجیاتا آف سینٹ فیورینزہ (Collegiata of S. Fiorenzo)، بیاتا ورجینے دی کاراواجیو (Beata Vergine di Caravaggio)، اوراتوریو دیلا بیاتا ویرجینے (Oratorio della Beata Vergine)، ویردی تھیٹر (Verdi Theate) اور گرجا سینٹ فرانسس (church of St Francis) شامل ہیں۔

  



 **پیاچنزہ کے قصبے**

آگازانو | آلسینو | بیسینزونے | بیتولہ | بوبیو | بورگونووہ وال تیدونے | کادیو | کالینداسکو | کامیناتا | کاؤرسو | کارپانیتو پیاچنتینو | کستل آرکوآتو | کستل سان جیوانی | کستل ویترو پیاچنتینو | چیرینیالے | کولی | کورتے برونیاتیلا | کوتیماجورے | فارینی | فیریعیرے | فیورنزعولا دآردا | گازولا | گوزولینگو | گرانیانو تریبیعینیزے | گروپاریلو | لوگانیانو والدآردا | مونتیچیلی دعونجینا | مورفاسو | بیبیانو | عتونے | پیکورارا | پیاچنزہ | پیانیلو وال تیدونے | پیوزانو | پودینزانو | پونتے دیل اولیو | پونتبنورے | ریورگارو | روتوفرینو | سان جیورجیو پیاچنتینو | سان پیعیترو ان چیرو | سارماتو | تراوہ | ویرناسکہ | ویگولزونے | ولا نوعووا سل آردا | زیربا | زیانو پیاچنتینو
**سیسل ڈونووین ڈکسن** (پیدائش: 12 فروری 1891ء پوچیفسٹروم ، ٹرانسوال) | (انتقال: 9 ستمبر 1969ء جوہانسبرگ) جنوبی افریقہ کا ایک کرکٹ کھلاڑی تھا جس نے 1913ء اور 1924ء کے درمیان فرسٹ کلاس کرکٹ کھیلی۔

### کیریئر

سی ای سی ڈکسن ایک درمیانے درجے سے تیز میڈیم فاسٹ باؤلر اور ٹیل اینڈ بلے باز تھے ۔ 39 اننگز میں اس نے 27 کے ٹاپ سکور کے ساتھ صرف 184 رنز بنائے اور 6سے کم اوسط کے ساتھ اپنے کیریئر کا خاتمہ کیا لیکن وہ ایک باوقار گیند باز تھا جس نے 6مواقع پر ایک اننگز میں 5وکٹیں اور ایک بار میچ میں 10وکٹیں حاصل کیں ۔ اس کے بہترین اعداد و شمار 16 کے عوض 7، 1923/24ء میں جوہانسبرگ میں کھیلے گئے کیوری کپ میچ میں گریکولینڈ ویسٹ کے خرچ پر حاصل کیے گئے۔ اس سیزن میں ڈکسن نے بالکل 10 رنز کی اوسط سے 33 وکٹیں حاصل کیں، قومی بولنگ اوسط میں سرفہرست رہے اور ٹرانسوال کو ان کا آٹھواں ڈومیسٹک ٹائٹل دلانے میں مدد کی۔ ڈکسن نے 1924ء کے موسم گرما میں جنوبی افریقہ کے ساتھ انگلینڈ کا دورہ کیا لیکن وہ مایوس کن تھا۔ اس کی واحد کامیابی سکاٹ لینڈ کے خلاف گلاسگو میں تھی جہاں اس نے 14 رن پر 4 اور 39 رن پر 6 دیکر ٹور میں صرف 5وکٹیں حاصل کیں اور اپنے کیریئر کا واحد 10وکٹوں والا میچ۔ اس دورے میں وہ کسی بھی ٹیسٹ میں نہیں کھیلے تھے۔ اس نے اپنا واحد ٹیسٹ 10سال قبل جوہانسبرگ میں کھیلا تھا۔ سیریز کے تیسرے میچ میں جے ڈبلیو ایچ ٹی ڈگلس کی قیادت میں انگلینڈ کی ٹیم کے خلاف کھیلتے ہوئے ڈکسن کسی بھی اننگز میں سکور کرنے میں ناکام رہے اور میچ میں 118 رنز کے عوض 3وکٹیں حاصل کیں جس میں دو مرتبہ عظیم جیک ہوبز بھی شامل تھے۔ انھوں نے 1924ء کے دورے کے بعد صرف ایک اور فرسٹ کلاس میچ کھیلا۔

### انتقال

ان کا انتقال 9 ستمبر 1969ء کو جوہانسبرگ میں ہوا۔ اس کی عمر 78 سال تھی۔ ان کی موت کے بعد سے *وزڈن کرکٹر کے المناک* میں ان کے لیے کوئی تعزیت شائع نہیں ہوئی۔

حوالہ جات
---------
**حبہ سعدیہ** (پیدائش: 3 جنوری 1989ء) ایک فلسطینی خاتون  ایسوسی ایشن فٹ بال ریفری ہے۔

ابتدائی زندگی
-------------

حبہ سعدیہ شام کے شہر دمشق میں فلسطینی پناہ گزینوں کی کمیونٹی یرموک کیمپ میں فلسطینی والدین کے ہاں پیدا ہوئی۔  اس نے فلسطین کی قومی ٹیم کے لیے کھیلنے کی خواہش کے ساتھ فٹ بال کھیلنا شروع کیا،   اور دمشق یونیورسٹی سے جسمانی تعلیم حاصل کی۔

کیرئیر
------

وہ ریفری بن گئیں جب وہ بطور کھلاڑی اپنے کیریئر میں آگے نہ بڑھ سکیں۔ سعدیہ نے ریفری کرنے پر غور کیا جب اس نے ریفریوں کے ایک گروپ کو دیکھا جس میں کوئی عورت نہیں تھی اور گروپ نے اسے شامل ہونے کا مشورہ دیا۔ شام میں، وہ لیگ میچوں میں چوتھی آفیشل تھی۔  جب خانہ جنگی شروع ہوئی تو اسے شام کو چھوڑنا پڑا، وہ پہلے ملائیشیا اور پھر سویڈن منتقل ہوگئیں اور اسٹاک ہوم میں رہیں   جہاں اسے فیفا ریفری کا لائسنس ملا۔ اس نے سویڈن میں ڈویژن 1 لیگ گیمز کی ریفرنگ کی اور 2016ء میں اپنا بین الاقوامی بیج حاصل کیا۔  ان ممالک کی فٹ بال ایسوسی ایشنز کے علاوہ جن میں اس نے کام کیا، سعدیہ نے فلسطینی فٹ بال ایسوسی ایشن اور ایشین فٹ بال کنفیڈریشن کے ساتھ فٹنس کی تربیت بھی حاصل کی، وہ ریفری کے طور پر کام کرنا چاہتی تھیں۔ پی ایف اے اور اے ایف سی نے فیفا کو اس کی تربیت کی باقاعدہ رپورٹس دیں جنہوں نے ان مشاہدات کے ساتھ جواب دیا جن پر اس نے بنایا تھا۔  خواتین کے اے ایف سی ایشین کپ اور 2020ء کے سمر اولمپکس کے ساتھ ساتھ موریس ریویلیو ٹورنامنٹ اور 2023ء اے ایف سی انڈر 20 ایشین کپ میں مردوں کے بین الاقوامی فٹ بال میں امپائرنگ کرنے کے بعد، سعدیہ کو جنوری 2023ء میں 2023ء کے فیفا خواتین عالمی کپ کی آفیشل کے طور پر نامزد کیا گیا تھا۔ ہوں وہ کسی بھی صنف کے پہلے فلسطینی ریفری کا اعزاز رکھتی ہیں جنہیں ورلڈ کپ فائنلز ٹورنامنٹ کے لیے مقرر کیا گیا ہے۔   وہ ٹورنامنٹ میں اسسٹنٹ ریفری کے طور پر کام کریں گی۔

حوالہ جات
---------

1. 1 2 3 4  Nick Miller۔ "The stars and storylines that could define the Women's World Cup"۔ The Athletic (بزبان انگریزی)۔ 22 جولا‎ئی 2023 میں اصل سے آرکائیو شدہ۔ اخذ شدہ بتاریخ 22 جولا‎ئی 2023  الوسيط `|url-status=` تم تجاهله (معاونت)
2. ↑  "Saadia to become first Palestinian referee at FIFA Women's World Cup"۔ www.insidethegames.biz۔ 8 January 2023۔ 21 مئی 2023 میں اصل سے آرکائیو شدہ۔ اخذ شدہ بتاریخ 22 جولا‎ئی 2023  الوسيط `|url-status=` تم تجاهله (معاونت)
3. 1 2 3 4 5 6 7  Shilarze Saha Roy (13 January 2023)۔ "Trailblazer: Palestine's Heba Saadieh is creating history and more"۔ FIFA۔ 18 مئی 2023 میں اصل سے آرکائیو شدہ۔ اخذ شدہ بتاریخ 22 جولا‎ئی 2023  الوسيط `|url-status=` تم تجاهله (معاونت)
4. ↑  "In first, Palestinian female soccer referee selected for Women's World Cup contest"۔ Times of Israel۔ 26 December 2022۔ 22 جولا‎ئی 2023 میں اصل سے آرکائیو شدہ۔ اخذ شدہ بتاریخ 22 جولا‎ئی 2023  الوسيط `|url-status=` تم تجاهله (معاونت)
محمد علی جوہر یونیورسٹی ایک ٹرسٹی ادارہ جس کا قیام 2012 میں اقلیتی طبقات کے طلبہ و طالبات کے عمل میں آیا ہے۔ محمد علی جو ہر یونیورسٹی اترپردیش کے زرخیز مٹی راجدھانی دہلی سے تقریبا 200کلو میٹر رامپور میں واقع ہے۔ شہر سے 12کلو میٹر دور ہے اور اسٹیشن سے 15کلو میٹر۔ اپنے ابتدائی دور میں تو یہ یونیورسٹی سیاسی رسہ کشی کی شکار رہی۔ سرکاریں بدلتی رہی یویورسٹی کو نظر انداز کیا جاتا رہا ہے آخر 2006قانون اترپردیش کے اسمبلی میں یونیورسٹی کا بل منظور ہوا۔ اور آج پانچ سال سے یونیورسٹی مسلسل تعلیم و تربیت کا سلسلہ بدستور جاری ہے۔ جیسا کہ ہم نے لکھا کہ یونیورسٹی اپنے ابتدائی دور سے سیاسی رسہ کشی کی شکار ہے یہ شس و پنج آج بھی ختم ہونے کا نام لے رہا ۔
یونیورسٹی می اعلی تعلیم کے لیے گریجویشن،ایم اے،بی اے،بی ایڈ،بی کام،بی فارما،ڈپلوما،انجیئر نگ ،پی ایچ وغیرہ کا نصاب رائج ہے۔
یونیورسٹی میں ہر ایک کے لیے الگ الگ شعبئہ جات مثلا ،شعبئہ قانون،شعبہ ایگری کلچر،شعبہ سماجی علوم،شعبہ نفسیاتی علوم،شعبہ انجینئر نگ،شعبہ اسلامک اسٹڈیز ،شعبہ جوہر انٹیٹیوٹ ،شعبہ مدرٹریسا میڈیکل کالج،شعبہ میڈیکل ،شعبہ لسانیات وغیرہ قائم ہے ۔
اس یونیورسٹی کا بانی سابق کابینہ وزیر اور موجودہ ممبر اسمبلی محمد اعظم خاں ہے۔ اس یونیورسٹی کے نام کو انھوں ہندوستان کے عظیم مجاہد آزادی مولانا محمد علی جوہر رحمۃ اللہ علیہ کا نام سے منصوب کیا ہے ۔
اس یونیور کے بارے میں محمد اعظم خاں نے ایک سپنا دیکھا تھا جس کو انھوں سچ کردکھایا۔ اس یقنیورسٹی میں تعلیم حاصل کرنے کا طلبہ و طالبات کے لیے تمام تر کے وقع حاصل ہے ۔
محمد علی جو ہوریونیرسٹی میں بھی تمام یونیورسٹیوں کی طرح الگ الگ مضامین کے لیے الگ الگ ماہر اساتذہ و نگراں موجود ہیں ۔
جیسا کہ ہم نے آپ کو لکھا کہ اس یویونیور سٹی کا بانی محمد اعظم خان ہے اور آپ تاحیات چانسلر بھی۔ آپ کے صاحب زادہ اور سوار رکن اسمبلی جناب عبد اللہ اعظم خاں صاحب محمد علی جوہر یونیور سٹی کے سی ای او ہیں اسی طرح ڈاکٹر محمد یونس وائس چانسلر ہے ۔

Muhammad ali jahur university book
WWW.MOHAMMADALIJAHARUNIVERSITY.IN
* یہ صفحہ طب سے مناسبت رکھتا ہے۔ اگر آپ کا مطلوبہ صفحہ یہاں نہیں تو مزاج (ضدابہام) دیکھیے۔

مزاج، کا لفظ اردو کے طبی مضامین میں دو قدرے مختلف معنوں میں استعمال کیا جاتا ہے

### نفسیاتی مفہوم

* یہاں مزاج سے مراد  Mood   کی ہوتی ہے ۔

نفسیات میں عام طور پر اس سے مراد انسانی تاثر (تاثرات) کی ہوا کرتی ہے جسے انگریزی میں mood کہتے ہیں۔ اور تعریف کی رو سے یہ ایک ایسا انسانی تاثر ہوتا ہے کہ جو نفوذی (pervasive) یعنی تمام ذات میں سرایت شدہ ہونے کے ساتھ ساتھ قائمی (sustained) ہوتا ہے اور اپنی شدت (بجانب بلندی یا پستی) میں اضافہ سے یہ تاثر یا مزاج تمام شعور پر حاوی ہوکر رویۓ (behavior) پر براہ راست اثر ڈال سکتا ہے اور اسی وجہ سے رویئے پر اس کے یہ اثرات عمومی طور پر دو طرح کے ہو سکتے ہیں 1- نشاط (elation) اور یا پھر اکتئاب (depression)۔

 تفصیلی مضمون کے لیے **مزاج** ملاحظہ کریں۔  **مزاج (نفسیات)** ۔

### حکمتی مفہوم

* یہاں مزاج سے مراد  Four temperaments   کی ہوتی ہے  ۔

علم طب اور بطور خاص حکمت میں مزاج سے مراد انسان (جانداروں) کی فطری (inherent) ترکیب کی ہوتی ہے۔ اس کی یہ اندرونی ترکیب (یعنی مزاج) دراصل چار ارکان بسیط (آگ، ہوا، پانی، مٹی) کی مرکب سازی میں ہونے والے تعملات کے ایک خاص حد تک پہنچ جانے (یا یوں کہـ سکتے ہیں کہ چار اخلاط کی تشکیل) پر پیدا ہوتی ہے۔

 تفصیلی مضمون کے لیے **مزاج** ملاحظہ کریں۔  **مزاج، اخلاط اور قانون طب** ۔

بین الویکی روابط
----------------

1. ↑  مزاج کے نفسیاتی استعمال سے متعلق انگریزی ویکیپیڈیا کا ربط
2. ↑  مزاج کے حکمت میں استعمال سے متعلق انگریزی ویکیپیڈیا کا ربط
**کوری ڈالنیلو کولیمور** (پیدائش: 21 دسمبر 1977ء) ایک سابق باربیڈین کرکٹ کھلاڑی ہیں، جنھوں نے ٹیسٹ اور ون ڈے کرکٹ دونوں میں ویسٹ انڈیز کی ٹیم کی بطور سیون باؤلر نمائندگی کی۔ انھوں نے 2014ء کے بعد سے کسی قسم کی کرکٹ نہیں کھیلی۔

### بین الاقوامی کیریئر

کولیمورایک تجربہ کار باؤلرز میں سے ایک بن گیا۔ گیند کو صحیح جگہ پر رکھنے کا ان کا علم اور اس کے کام کی اعلی شرح وہ خصوصیات ہیں جن کی موجودہ ویسٹ انڈین ٹیم میں بہت زیادہ تلاش کی گئی ہے۔ وہ اکثر اپنے بچپن کے دوست فیڈل ایڈورڈز کے ساتھ نئی گیند شیئر کرتا تھا۔ 1999ء سے وہ فارم اور انجری دونوں کی وجہ سے ٹیم میں اور باہر تھے۔ اس کی بنیادی چوٹ کی شکایت اسٹریس فریکچر ہے۔ 2000ء میں ویسٹ انڈیز کے دورہ انگلینڈ کے اختتام پر بہت سے لوگوں نے اسے واپس لے لیا کیونکہ وہ دوبارہ ٹوٹ گئے۔ ایک پرعزم آدمی، وہ مضبوطی سے واپس آیا اور 2003ء میں ویسٹ انڈیز کی ورلڈ کپ مہم کا حصہ تھا۔ اسے ٹیسٹ ٹیم میں واپس بلایا گیا جہاں انھوں نے سری لنکا کی میزبانی کی۔ پہلے ٹیسٹ میں پانچ وکٹیں لینے کے بعد، دوسرے ٹیسٹ میں ان کے کیریئر کی تعریف کرنے والی اننگز آئے گی۔ انھوں نے 57 رن پر 7 کے عوض سات وکٹوں سے فتح حاصل کی۔ اس کا بالغ انداز اور گیند کے ساتھ درستی 2006ء میں ہندوستان کے دورہ ویسٹ انڈیز کے دوران دکھائی گئی۔ کولیمور 2.33 کے اکانومی ریٹ کے ساتھ ختم ہو گا، جو زیادہ بے ترتیبی سے اوپر ہے۔ نوجوان گیند باز. چھوٹے کولیمور نے 90 میل فی گھنٹہ کی رفتار سے باؤلنگ کی لیکن کمر کی چوٹ کی وجہ سے اسے اپنے بولنگ ایکشن کو دوبارہ بنانے پر مجبور کیا گیا جس سے اس کی رفتار کم ہو گئی۔

حوالہ جات
---------
**جیروم ایورٹن ٹیلر** (پیدائش: 22 جون 1984ء) ایک جمیکن کرکٹ کھلاڑی ہے جو ویسٹ انڈیز کے لیے کھیل چکا ہے۔ جولائی 2016ء میں، انھوں نے ریٹائرمنٹ کے اپنے فیصلے کی 'رسمی اطلاع' دینے کے بعد ٹیسٹ کرکٹ سے ریٹائرمنٹ کا اعلان کیا۔ تاہم، اپریل 2017ء میں، انھوں نے اپنی ریٹائرمنٹ کے خاتمے کا اعلان کرتے ہوئے، خود کو پاکستان کے خلاف ٹیسٹ سیریز کے لیے ویسٹ انڈیز کے اسکواڈ کے لیے دستیاب کرایا۔

### ابتدائی کھیل کا کیریئر

جمیکا کے لیے صرف ایک میچ کھیلنے کے بعد، ٹیلر کو 2003ء میں سری لنکا کے خلاف آخری میچ کے لیے ویسٹ انڈین سیریز میں بلایا گیا۔ 20.14 رنز کی اوسط، جس میں 59 کے عوض 8 کا حصول شامل ہے، جو ٹیلر کا پہلا دس وکٹوں والا میچ ہے۔ ٹیلر نے 2006ء کے دوران وکٹوں کے ساتھ ایک روزہ ٹیم میں خود کو قائم کیا اور ملائیشیا میں ڈی ایل ایف کپ کے دوران آٹھ وکٹوں کے ساتھ ویسٹ انڈیز کے سب سے زیادہ وکٹ لینے والے کھلاڑی تھے۔ انھیں 2006ء کی چیمپئنز ٹرافی کے لیے منتخب کیا گیا اور زمبابوے اور بنگلہ دیش کے خلاف ابتدائی کھیلوں میں چار وکٹیں لینے کے بعد۔

### بین الاقوامی کیریئر

ٹیلر نے اپنا ایک روزہ ڈیبیو 2003ء میں کیا۔ ٹیلر نے آسٹریلیا کے خلاف 2006ء کی چیمپئنز ٹرافی کے ویسٹ انڈیز کے ابتدائی گروپ میچ میں ہیٹ ٹرک کی، وہ ایک روزہ میں ایسا کارنامہ انجام دینے والے پہلے ویسٹ انڈین بن گئے۔ 21 رنز درکار تھے اور 14 گیندیں باقی تھیں، ٹیلر نے مائیکل ہسی (اس وقت دنیا کے بہترین ون ڈے بلے باز کے طور پر درجہ بندی کی تھی یہ اوور کا اختتام تھا، لیکن وہ آخری اوور کرنے کے لیے واپس آئے، بریڈ ہاگ کو بولڈ کر کے ہیٹ ٹرک مکمل کی۔ اس سے قبل ٹیلر نے دنیا کے چوتھے نمبر کے بلے باز رکی پونٹنگ کو 1 کے عوض بولڈ کیا تھا اور اس نے 49 رنز کے عوض 4 وکٹیں حاصل کیں، اس وقت ان کے ون ڈے کیریئر کے دوسرے بہترین اعداد و شمار تھے۔ 2006ء آئی سی سی چیمپئنز ٹرافی کے دوران، ٹیلر نے آسٹریلیا کے خلاف ہیٹ ٹرک سمیت 13 وکٹیں حاصل کیں اور آخر کار اس ٹورنامنٹ میں سب سے زیادہ وکٹیں لینے والے بولر تھے۔ ایک ہی آئی سی سی چیمپئنز ٹرافی ٹورنامنٹ (2013 چیمپئنز ٹرافی میں 13) میں سب سے زیادہ وکٹیں لینے کا ریکارڈ اب بھی ان کے پاس ہے۔ یہ ریکارڈ بعد میں پاکستان کے حسن علی نے برابر کیا جنھوں نے 2017ء کی آئی سی سی چیمپئنز ٹرافی میں 13 وکٹیں حاصل کیں۔ اور کھیل کے ٹیلر کی بلے بازی کا پہلو بہتر سے ترقی کرتا جا رہا ہے۔ بہت سے لوگوں کا خیال ہے کہ وہ ایک کارآمد آل راؤنڈر بننے کی صلاحیت رکھتا ہے۔ اس امکان میں اضافہ ہوا جب ٹیلر نے دسمبر 2008ء کی سیریز کے ڈیونیڈن ٹیسٹ میچ میں نیوزی لینڈ کے خلاف نمبر 8 پر بیٹنگ کرتے ہوئے اپنی پہلی فرسٹ کلاس سنچری، 106 رنز بنائے۔ ٹیلر نے ڈوین براوو کے ساتھ مل کر ٹی20 بین الاقوامی کی تاریخ میں سب سے زیادہ 9ویں وکٹ کی شراکت کا ریکارڈ 66 قائم کیا.

حوالہ جات
---------
**سید محمد طیب شاہ مشوانی قادری**  شتالو شریف سری کوٹ ضلع ہری پور ہزارہ سے تعلق رکھتے ہیں۔ آپ کے والد کا نام حافظ سید محمد احمد شاہ ہے جو غوثِ زماں، خلیفہِ شاہِ جیلاں، حضرت خواجہ عبد الرحمن چھوہروی کے خلیفہِ اعظم ہیں۔ آپ کا مشرباً قادری اور نسباً حسینی رضی اللہ عنہ ہیں۔

حصول علم
--------

سید محمد طیب شاہ بیک وقت ایک حافظ، ایک جید عالم ، معتقد ولایت، علم لدنی سے مالامال، فقر خداداد کے وارث اور صاحب عرفان بزرگ تھے۔ آپ نے بنیادی اور لدنی تعلیم اپنے والد حافظ سید محمد احمد شاہ سریکوٹی سے حاصل کی اور مدرسۂ دیوبند سے علم حدیث حاصل کیا ۔ آپ کے اساتذہ میں مولانا سردار احمد لائلپوری اور علامہ عبد الحمید شامل ہیں۔ سید محمد طیب شاہ نے اشاعتِ اسلام و ترویجِ دین و ولایت کے لیے گراں قدر خدمات سر انجام دیں۔ آپ نے مختلف تنظیموں کو اجاگر کیا اور کئی مدارس قائم کیے۔ اہل بنگال و رنگون نے آپ سے فیض حاصل کیا اور آج بھی لاکھوں کی تعداد میں آپ کے مریدین و عقیدتمند دنیا بھر میں موجود ہیں۔

وفات
----

سید محمد طیب شاہ نے ذوالحجہ 1993ء میں وفات پائی اور آپ کا مزار شتالو شریف سریکوٹ میں مرجع خلائق ہے۔

حوالہ جات
---------

1. ↑  "الحاج حافظ قاری سید محمد طیب شاہ" (PDF)۔ 19 اگست 2019 میں اصل (PDF) سے آرکائیو شدہ۔ اخذ شدہ بتاریخ 22 جنوری 2022  الوسيط `|url-status=` تم تجاهله (معاونت)
2. ↑
بریگیڈیئر **سیمسن سائمن شراف،** پاک فوج کے ریٹائرڈ افسر اور سیاسی ماہر معاشیات ہیں۔ انھوں نے پاکستان کی فوج میں 33 سال خدمات انجام دیں، خاص طور پر نیوکلیئر پالیسی سازی میں حکومت کی مدد کی۔ سیکیورٹی اور جوہری حکمت عملی میں اہل ہونے کے باوجود، وہ خود کو ایک سیاسی ماہر معاشیات کہنے کو ترجیح دیتے ہیں۔ 2007 میں وہ قومی اور بین الاقوامی میڈیا میں کالم نگار بن گئے۔ انھوں نے نیسلے پاکستان کے تعاون سے کارپوریٹ سماجی ذمہ داری کے خطوط پر پانی کی صفائی کا کاروبار بھی قائم کیا۔

سماجی خدمت کے طور پر، وہ سینٹ میری کالج راولپنڈی کے کل وقتی ریکٹر کے طور پر خدمات انجام دیتے ہیں۔ ریٹائرمنٹ کے بعد سے وہ پاکستان تحریک انصاف کے سرگرم رکن بن گئے اور شیڈو کابینہ میں ترجمان برائے دفاعی پیداوار، چیئرمین عمران خان کے مشیر، آئینی کمیٹی کے رکن اور پارٹی کے الیکشن کمیشن کے ڈپٹی چیئرمین کے طور پر خدمات انجام دیں۔

تعلیم
-----

سیمسن نے ہولی کراس اسکول ڈھاکہ، پریزنٹیشن کانونٹ ہائی اسکول، مری ، سینٹ جوزف لاہور اور سینٹ انتھونی ہائی اسکول (لاہور) جہاں سے انھوں نے 1971 میں سینئر کیمبرج کیا۔ گورنمنٹ کالج لاہور سے 1972 میں ایف ایس سی کیا۔ انھوں نے پاکستان ملٹری اکیڈمی میں شمولیت اختیار کی جہاں سے انھوں نے 1974 میں گریجویشن کیا۔ 1985 میں انھوں نے بلوچستان یونیورسٹی سے سیکیورٹی اسٹڈیز میں آنرز کی ڈگری حاصل کی۔ انھوں نے قائداعظم یونیورسٹی اسلام آباد میں بھی تعلیم حاصل کی جہاں سے انھوں نے ڈبل ایم ایس سی کی ڈگری حاصل کی۔ 1997 میں دفاعی اور اسٹریٹجک اسٹڈیز میں۔ ان کا مقالہ *ہندوستان کے خصوصی حوالہ کے ساتھ سٹریٹیجک تھاٹ میں کوٹیلیہ کی اہمیت کا عنوان تھا۔*

فوجی کیریئر
-----------

وہ ایک بریگیڈیئر کے طور پر پاک فوج سے ریٹائر ہوئے۔ انھوں نے اسکول آف انفنٹری اینڈ ٹیکٹکس اور پاکستان ملٹری اکیڈمی میں ملٹری انسٹرکٹر کے طور پر خدمات انجام دیں۔ اس نے اپنی فوجی تربیت فرانس سے حاصل کی۔ 1999 میں انھوں نے پیسیفک آرمیز ملٹری سیمینار میں پاکستان کی نمائندگی بھی کی۔ انھوں نے ایک نئی اٹھائی گئی انفنٹری بٹالین 25 سندھ کی کمانڈ کی۔ وہ پاک فوج کے *جنرل ہیڈ کوارٹر*کی جنرل اسٹاف برانچ میں خدمات انجام دے چکے ہیں۔ 2005 میں صدر پاکستان نے یوم آزادی کے موقع پر راولپنڈی میں مسلح افواج کے افسران کو اعزازات سے نوازا۔ شرف کو ستارہ امتیاز (ملٹری) سے نوازا گیا۔ وہ پہلی سندھ رجمنٹ اور 25 سندھ رجمنٹ کی بٹالین کے اعزازی کرنل بھی رہ چکے ہیں۔

حوالہ جات
---------

1. ↑  M.Sc – Researches database

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
کیمیاء میں **برق پاشیدہ** ‎(electrolyte)‎ آئنوں پر مشتمل ایک میڈیم ہے جو ان آئنوں کی نقل و حرکت کے ذریعے برقی ایصال کرتا ہے مگر ان میں برقیے (الیکرڑون) حرکت نہیں کر رہے ہوتے ہیں۔ عام طور پر برق پاشیدے تیزابوں، اساسوں یا نمکیات پر مشتمل ہوتے ہیں۔ جیسے گندھک کا تیزاب،سوڈیم کلورائیڈ،نمک کا تیزاب اور سوڈیم ہائیڈرو آکسائیڈ وغیرہ یا قطبی محللات جیسے پانی میں تحلیل ہونے والے اساس شامل ہیں۔ تحلیل ہونے پر، مرکب مثبت کیٹ آئنز اور منفی این آئنز میں تقسیم ہو جاتا ہے، جو پورے محلل میں یکساں طور پر پھیل جاتے ہیں۔ برق پاشیدے ٹھوس شکل میں بھی موجود ہیں۔ طب میں اور بعض اوقات کیمیاء میں برق پاشیدے کی اصطلاح سے مراد وہ مادہ ہے جو تحلیل ہو جاتا ہے۔
برقی طور پر، اس طرح کا حل معتدل ہے۔ اگر اس طرح کے محلول پر برقی صلاحیت کا اطلاق کیا جاتا ہے تو، محلول کے مثبت چارج شدہ کیٹ آئنز اس برقیرے کی طرف جاتے ہیں جہاں الیکٹران کی کثرت ہوتی ہے، جب کہ منفی چارج شدہ این آئنز اس الیکٹروڈ کی طرف جاتے ہیں جہاں الیکٹران کی کمی ہوتی ہے۔ محلول کے اندر مخالف سمتوں میں این آئنز اور کیٹ آئنز کی حرکت برقی رو کے مترادف ہے۔ کچھ گیسیں، جیسے ہائیڈروجن کلورائیڈ (HCl)، زیادہ درجہ حرارت یا کم دباؤ کی حالت میں بھی برقرار پاشیدے کے طور پر کام کر سکتی ہیں۔ برق پاشیدہ محلول کچھ حیاتیاتی (مثلاً، ڈی این اے، پولی پیپٹائڈس) یا مصنوعی پولیمر (مثلاً، پولیسٹیرین سلفونیٹ) کی تحلیل سے بن سکتے ہیں، جنہیں "پولی الیکٹرولائٹس" کہا جاتا ہے، جس میں چارج شدہ فنکشنل گروپ ہوتے ہیں۔ ایک مادہ جو محلول میں یا پگھلنے میں آئنوں میں منقسم ہوتا ہے برقی ایصالیت کی صلاحیت حاصل کرتا ہے۔ سوڈیم، پوٹاشیم، کلورائیڈ، کیلشیم، میگنیشیم اور فاسفیٹ مائع مرحلے میں برق پاشیدوں کی مثالیں ہیں۔ برق پاشیدے برق پاشیدگی میں استعمال ہوتے ہیں۔اس کے علاوہ کار کی بیٹری میں بھی استعمال ہوتے ہیں۔

حوالہ جات
---------

1. ↑  *Enderby, J E; Neilson, G W (1 June 1981). "The structure of electrolyte solutions". Reports on Progress in Physics. **44** (6): 593–653. doi:10.1088/0034-4885/44/6/001. ISSN 0034-4885. S2CID 250852242. Archived from the original on 18 December 2021. Retrieved 18 December 2021.*
2. ↑  *M Andreev; JJ de Pablo; A Chremos; J F Douglas (2018). "Influence of ion solvation on the properties of electrolyte solutions". The Journal of Physical Chemistry B. **122**: 4029–4034. doi:10.1021/acs.jpcb.8b00518.*
3. ↑  Lippincott Wilkins (2007)۔ Fluids and Electrolytes۔ Lippincott Williams & Wilkins۔ ISBN 978-1-58255-923-0
4. ↑  Abdul K. Sabu (18 February 2020)۔ Polymer Electrolytes: Characterization Techniques and Energy Applications۔ John Wiley & Sons۔ ISBN 978-3-527-34200-6  line feed character في `|title=` على وضع 39 (معاونت)

زمرہ:برقی کیمیاء
سب سے سینئرتابعین میں سے ایک اور ایک قابل اعتماد ثقہ محدث ، **ابو الابیض العنسی الشامی** ، سن 88 ھ میں فتح ٹوانا میں شہیدہوگیا تھا۔

اس کی سوانح حیات
----------------

**ابو الابیض العنسی الشامی** اور کہا جاتا ہے: المدنی ، بنی ظہیر بن جزیمہ سے اور کہا جاتا ہے: بنی عامر سے ، وہ بہادر تھا یہاں تک کہ یہ کہا گیا:

شام میں کوئی بھی کھلی طور پر الحجاج پر تنقید نہیں کرسکتا ، سوائے ابن محیریز اور **ابو الابیض العنسی**۔ "

وہ فتح ٹوانا میں عباس بن ولید بن عبد الملک کے ساتھ نکلا اور اس نے کہا: "میں نے خواب میں دیکھا کہ میں کھجور اور مکھن لایا اور میں نے اسے کھایا ، پھر جنت میں داخل ہوا۔" عباس نے کہا: "تاریخیں اور مکھن آپ کے لیے جلدی کریں گے اور خدا آپ کو جنت میں بھیج دے گا۔"

سندحدیث نبوی
------------

* **روایت کیا ہے** : انس بن مالک اور حذیفہ بن یمان ۔
* **ان سے روایت کیا** : ابراہیم بن ابی ابلہ ، ربیع بن حارث اور یمان بن المغیرہ۔
* **الجرح والتعديل**: وثقه العجلي، ورَوَى لَهُ النسائي حَدِيثًا واحِدًا.

حوالہ جات
---------

تهذيب التهذيب، ابن حجر العسقلاني، جـ 12، صـ 2، مطبعة دائرة المعارف النظامية، الهند، الطبعة الأولى نسخة محفوظة 11 أكتوبر 2018 على موقع واي باك مشين.
تهذيب الكمال، المزي، جـ 33، صـ 9: 11، مؤسسة الرسالة، بيروت، الطبعة الأولى، 1980م نسخة محفوظة 11 أكتوبر 2018 على موقع واي باك مشين.
**ابو انیس صوفی محمد برکت علی لدھیانوی** فیصل آباد سے تعلق رکھنے بیسویں صدی کے ایک عظیم صوفی اور صاحب تصنیف بزرگ تھے۔

ولادت
-----

صوفی برکت علی لدھیانوی 1911ء کو موضع برہمی ضلع لدھیانہ (بھارت) میں پیدا ہوئے۔ ان کے والد کا نام میاں نگاہی بخش تھا۔

بیعت
----

برکت علی لدھیانوی نے اپنے وقت کے معروف بزرگ شیخ سید امیر الحسن سہارنپوری کے دست پر بیعت کی۔

فوج میں شمولیت
--------------

صوفی برکت علی نے 19 اپریل 1930ء کو فوج میں شمولیت اختیار کی۔ 1923ء میں آپ انڈین ملٹری اکیڈمی کے وائی کیڈٹ منتخب ہو گئے۔ فوجی ملازمت کے دوران میں آپ اپنے فرائض سے فارغ ہو کر اکثر و بیشتر کلیر شریف میں علاؤ الدین علی احمد صابر کے مزارِ پر حاضری دیتے اور وہاں ساری ساری رات مجاہدہ میں گزار دیتے۔ جوں جوں آپ کا سینہ صابری مئے سے لبریز ہوتا گیا آپؒ کی حالت روز بروز بدلتی گئی۔ بالآخر آپ نے 22 جون 1945ء کو فوج سے استعفا دے دیا۔

دار الاحسان
-----------

قیامِ پاکستان کے بعد آپ نے کچھ عرصہ گجرات میں قیام کرنے کے بعد حافظ آباد کے قصبہ سکھیکی میں کیمپ لگایا اور یہاں ایک سال تک مقیم رہے۔ بعد ازاں آپ نے سالار والا (موجودہ دارالاحسان) کو اپنی دینی، تبلیغی و رفاعی سرگرمیوں کا مرکز بنایا جو جلد دنیائے اسلام میں دارالاحسان کے نام سے مشہور ہو گیا۔ اس مقام پر آپ نے ایک خوبصورت مسجد، دو چھوٹی مساجد ایک دینی درسگاہ، قرآن کریم محل، مینار بیاد اصحاب بدر اور ایک بہت بڑا فری ہسپتال قائم کیا۔ 1984ء میں بابا جی سرکار فیصل آباد کے قریب دسوھہ، فیصل آباد سمندری روڈ پر تشریف لے گئے۔ اس مقام کو المستفیض دارالاحسان سے منسوب کیا گیا۔ یہاں بھی آپنے ایک خوبصورت قرآن کریم محل اور ایک بہت بڑا فری ہسپتال قائم کیا۔

تصانیف
------

آپ نے تین سو سے زائد کتب و رسائل تصنیف کیں، جن میں سے چند حسب ذیل ہیں:

* مکشوفات منازلِ احسان
* مقالات حکمت
* ترتیب شریف (ترتیب شریعت آپ نے قریباً 40 برس کی محنت پیہم کے بعد تصنیف کی۔ آج یہ کتاب مدینہ یونیورسٹی کے سلیبس میں شامل ہے۔)
* اسماء النبی الکریم

وفات
----

صوفی برکت علی 85 سال کی عمر میں 16 رمضان المبارک بمطابق 26 جنوری 1997ء کو وفات پا گئے۔ ان کا مزار فیصل آباد میں چک # 242 آربی دسوھہ میں کیمپ دار الاحسان میں واقع ہے۔

ڈاک ٹکٹ
-------

27 اپریل 2013ء کو پاکستان کے محکمہ ڈاک نے انھیں خراج تحسین پیش کرنے کے لیے ایک یادگاری ڈاک ٹکٹ صوفی برکت علی کی یاد میں جاری کیا۔ اس ڈاک ٹکٹ پر صوفی برکت علی کی ایک خوش نما تصویر موجود تھی۔ آٹھ روپے مالیت کا یہ ڈاک ٹکٹ عادل صلاح الدین نے ڈیزائن کیا تھا اور اس پر انگریزی میں MEN OF LETTERS اور 1911–1997 SUFI BARKAT ALI کے الفاظ تحریر تھے۔

حوالہ جات
---------

1. ↑  روزنامہ پاکستان 26 جولائی 2013رانا محمد اصغر چشتی
2. ↑

سانچہ:IslamismSA
قدوۃ السالکین **سید شریف حسین شاکر بغدادی** 1330ھ

نام و نسب
---------

آپ کا اسم شریف یہ شریف حسین تخلص شاکر ،اور بغدادی مشہور ہیں والد کا اسم گرامی سید محمد سعید جان، دادا کا اسم مبارک آقا سید سکندر شاہ تھا اور ’’شاکر بغدادی‘‘ کے نام سے مشہور تھے۔ آپ نجیب الطرفین سید ہیں۔ آپ کی عمر صرف تین ماہ کی تھی کہ والدہ صاحبہ کا سایہ سر سے اُٹھ گیا ۔

تعلیم و تربیت
-------------

جب عمر چار برس کی ہوئی تو حافظ جی سید ولایت شاہ سے قرآن مجید شروع کرایا گیا۔ اور دیگر فارسی اُردو کی کتابیں بھی پڑھیں۔ ساتھ ہی پرائمری اسکول میں انگریزی تعلیم بھی شروع کی۔ عربی کی تعلیم صدار المدرسین دار العلوم رفیع الاسلام بھانہ ماڑی سید محمد ایوب شاہ سے تکمیل کی۔

سیرت و کردار
------------

جناب خلیفہ عبد الرشید تحریر کرتے ہیں’’ آپ بچپن ہی سے بڑے فیاض اور سخی تھے۔ کسی سائل کا سوال رد نہیں فرماتے تھے۔ بچپن ہی سے اولیاء اللہ اور مزارات سے بڑا اُنس تھا۔ جب کسی بزرگ یا مزار کا پتہ ملتا تھا۔ فوراً وہاں تشریف لے جاتے تھے اور فیوض و برکات حاصل کرتے تھے‘‘۔

بیعت و خلافت
------------

آپ کے والد کا 1935ء میں جب انتقال ہو ا۔ قل کے دن آپ کے چچا جناب آغا سید تجمل حسین صاحب نے آپ کو اپنے والد کی جگہ صاحب سجادہ مقرر کر دیا اور سلسلہ قادریہ چشتیہ میں بیعت کر کے صاحب مجاز و معنعن بھی کر دیا اور جب تک زندہ رہے آپ کی تربیت کرتے رہے۔

صاحب سجادہ ہونے کے بعد اپنے آباؤاجداد کی طرح اپنے سلسلہ کی ترویج و اشاعت میں مصروف ہو گئے۔ آپ کی محبت بھری شخصیت اور اخلاق کریمانہ نے تمام مریدین و مخلصین کو آپ کو گرویدہ بنا رکھا تھا۔ ہندوستان پنجاب اور افغانستان کے اکثر سجادہ نشین آپ سے بڑی محبت کرتے اور آپ کی بڑی عزت کرتے تھے۔ ذکر اذکار کی محفلیں منعقد کرتے اور مریدین کو ہمیشہ ذکر جہر کرنے کی تلقین کرتے۔ آپ کے حلقہ ذکر میں ہمیشہ ایسی گرمی اور یمن و برکت ہوتی تھی کہ لوگ بیتاب ہو کر وجد و حال میں تڑپتے تھے۔ نماز، روزہ اور شریعت کی انتہائی پابندی کرتے تھے۔ اور باقاعدہ تہجد ادا کرکے اپنے اورا دو اشغال میں مصروف ہوجاتے۔ سلسلہ چشتیہ میں لاہور، چونیاں، قصور کے اکثر احباب کو مرید کیا۔ سماع کی محفل میں انتہائی آداب کی پابندی کرتے اور آپ کی توجہ اور نظر کرم سے اہل محفل ماہی بے آب کی طرح تڑپتے رہتے۔ آپ پر خود بھی وجد و حال کی کیفیت رہتی۔ باوجود ان سب باتوں کے ہمیشہ اپنی ذات کی نفی فرماتے۔

آپ نے معرفت الہٰی کے حصول کے لیے دور دراز کے سفر کیے۔ مزار شریف، کابل، بغداد شریف، نجف اشرف، کربلائے معلی اور ہندوستان کی تمام مزارات (بالخصوص اجمیر شریف تو ہر سال تشریف لے جاتے تھے)پر حاضر ہوئے۔ اثنائے سفر میں خدا رسیدہ لوگوں سے ملاقاتیں بھی کیں اور فیوض و برکات حاصل کیے۔

وصال
----

7 شوال 1379ھ 4 اپریل 1960ء پیر کا دن آپ کا یوم وفات ہے۔ آپ کی وفات کی خبر تمام پشاور میں بجلی کی طرح پھیل گئی۔ پشاور کے بڑے بڑے بازار بند ہو گئے۔ دوسرے دن آپ کا جنازہ صبح دس بجے اُٹھایا گیا۔ ہزارہا لوگ پشاور، مضافات، راولپنڈی، لاہور، قصور اور چونیاں اور ہزارہ سے آئے اور جنازہ میں شامل ہوئے۔

حوالہ جات
---------

1. ↑  تذکرہ علما و مشائخ سرحد جلد اوّل، صفحہ 267 تا 271،محمد امیر شاہ قادری ،مکتبہ الحسن کوچہ آقہ پیر جان یکہ توت پشاور